Գիտաժողովի ավարտից հետո հանրաճանաչ պրոֆեսորներին հյուրընկալեց ԵՊՀ գիտական քաղաքականության և միջազգային համագործակցության գծով պրոռեկտոր Գեղամ Գևորգյանը: Նա պատասխանեց գիտնական-դասախոսների՝ թե՛ գիտությանը, թե՛ ուսմանը վերաբերող բազմաթիվ հարցերի, իսկ հետագայում համագործակցելու ցանկություն հայտնողներին առաջարկեց կազմել համագործակցության պլաններ, պայմանագրերի տարբերակներ ու ներկայացնել ԵՊՀ ղեկավարությանը՝ դրանք քննարկելու և մշակելու համար: